মাধ্যমিক পরীক্ষার্থীদের জন্য বিশেষ ব্যবস্থা বন দফতরের

ঝালদা: মাধ্যমিক পরীক্ষার্থীদের জন্য গাড়ির ব্যবস্থা করল জেলা বন দফতর (Forest Department)। হাতির করিডরগুলি ব্যবহার করে মোট কয়েকশো ছাত্রছাত্রী পরীক্ষা গ্রহণ কেন্দ্রে যাবে। ছাত্রছাত্রীদের পরীক্ষা কেন্দ্রে নিয়ে যাওয়ার জন্য গাড়ির ব্যবস্থা করা হচ্ছে বন দফতরের পক্ষ থেকে। সোমবার ঝালদা বন দফতরের পক্ষ থেকে জঙ্গল এলাকার হাতি বা বন্যজন্তু অধ্যষিত এলাকার খামার হাই স্কুল ও রামাশ্রম হাইস্কুলের মাধ্যমিক পরীক্ষার্থীদের জন্য তিনটি বাসের ব্যবস্থা করা হয়।

আজ থেকে শুরু হয়েছে মাধ্যমিক পরীক্ষা (Madhyamik Exam 2025)। হাতির করিডরগুলি ব্যবহার করে কয়েকশো ছাত্রছাত্রী পরীক্ষা কেন্দ্রে যাবে। যাতে পরীক্ষার্থীরা নিরাপদে পরীক্ষা কেন্দ্রে পৌঁছাতে ও বাড়ি ফিরতে পারে তার জন্য গাড়ির ব্যবস্থা করেছে বন দফতর। বন দফতরের পক্ষ থেকে রুটিন টহলদারি চালানো হচ্ছে। এই উদ্যোগে খুশি পরীক্ষার্থী থেকে অভিবাবকরা। পরীক্ষার্থী অর্পিতা মাহাত ও অভিবাবক বংশীধর মাহাত ও শ্রীবাস মাহাত বনদফতরের এই উদ্যোগকে সাধুবাদ জানিয়েছেন। অন্যদিকে ডি এফ ও অঞ্জন গুহ জানান পুরো জেলা জুড়ে জঙ্গল লাগোয়া গ্রামের পরীক্ষার্থীদের জন্য ৩৫টি গাড়ির ব্যবস্থা সঙ্গে সঙ্গে ২৫ চেক পোস্ট করা হয়েছে। বনকর্মীরা সজাগ রয়েছে পরীক্ষার্থীদের যাতে কোনও অসুবিধা না হয়।