মাইক বাজানোর প্রতিবাদ, মাধ্যমিক পরীক্ষার্থী ছাত্রীকে মারধর

রবিউল হোসেন, কোচবিহার: মাইক বাজানোর প্রতিবাদ করায় এক মাধ্যমিক পরীক্ষার্থীকে মারধরের অভিযোগ তৃণমূলের পঞ্চায়েত সদস্য সহ তার স্বামী ও তার পরিবারের বিরুদ্ধে। দিনহাটার ওকড়াবাড়ির কাউরাই এলাকায় এই ঘটনায় চাঞ্চল্য ছড়ায়।

আহত ওই ছাত্রীর নাম তাসলিমা খাতুন। শনিবার রাতে এই ঘটনায় এলাকায় উত্তেজনা ছড়ায়। বর্তমানে ওই ছাত্রী দিনহাটা মহকুমা হাসপাতালে চিকিৎসাধীন। এই ঘটনায় অভিযোগের তীর উঠেছে পিংকু খন্দকার নামে তৃণমূলের এক পঞ্চায়েত সদস্যের স্বামীর বিরুদ্ধে।

আরও পড়ুন: কার্তুজ উদ্ধারের ঘটনায় সক্রিয় এসটিএফ, নজর বিবাদী বাগের দোকান

ছাত্রীর অভিযোগ ওই তৃণমূল পঞ্চায়েত সদস্যের স্বামী ইচ্ছে করেই তার পরীক্ষা খারাপ করার উদ্দেশ্যে উচ্চ স্বরে মাইক বাজাচ্ছিল। সেটার প্রতিবাদ করায় তাকে মারধর করে পঞ্চায়েত সদস্যের পরিবারের লোকেরা এবং ওই পঞ্চায়েত সদস্যর স্বামী ধারালো অস্ত্র নিয়ে আসে ওই ছাত্রীকে মারার জন্য।